Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 402/14/5505	Liptovský Mikuláš, 4.5.2015
EEČ : 2-39-124-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	hoci bol právoplatným rozsudkom Okresného súdu v Liptovskom Mikuláši spisová značka 5C/85/2009 zo dňa 11. 09. 2009 v spojení s rozsudkom Krajského súdu Žilina sp. zn. 5Co/9/2010  zo dňa 23. 02. 2010 zaviazaný platiť mesačné výživné na svojho syna XXXXX) po 85,-€ a od 20. 11. 2014 na základe právoplatného rozsudku Okresného súdu v Liptovskom Mikuláši č. 9T/102/2013 zo dňa 22. 10. 2014 po 50,-€ mesačne vždy do 15. dňa v mesiaci do rúk jeho matky XXXXX, trvale bytom XXXXX 872/1, XXXXX,  od októbra 2011 doposiaľ,  okrem mája a júna 2012, kedy uhradil po 60,- €, augusta a septembra 2012, kedy zaplatil po 85,- €, novembra 2012, kedy zaplatil 120,- €, januára a februára 2013, kedy zaplatil po 85,- €, augusta 2013, kedy zaplatil 60,- €, septembra 2014, kedy uhradil 10,- €, novembra 2014, kedy zaslal 50,- €, februára 2015, kedy uhradil 600,-€ a marca 2015, kedy zaslal 300,-€ a okrem obdobia od marca do septembra 2014, kedy bol v ústave na výkon trestu odňatia slobody, kde vyživovaciu povinnosť nahlásil a matke dieťaťa bolo zaslaných 3,79-€, pričom treba zo zameškaného výživného odrátať sumu 890,58-€, ktoré exekútor odviedol na účet matky v auguste 2014, si túto povinnosť neplní, o prácu sa vážnejšie nezaujíma, nehľadá si trvalý zdroj príjmu a na výživnom dlhuje matke svojho syna 193,47-€, pričom uvedeného skutku sa dopustil aj napriek tomu, že bol právoplatne odsúdený rozsudkom Okresného súdu v Liptovskom Mikuláši č. k. 2T/42/2011  zo dňa 07. 09. 2011 pre prečin zanedbania povinnej výživy podľa § 207 ods. 1 Trestného zákona na trest odňatia slobody v trvaní 6 mesiacov s podmienečným odkladom na skúšobnú dobu 18 mesiacov, 

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1, ods. 3 písm. b/, c/ Trestného zákona. Obvinený je stíhaný pre skutok, že hoci bol právoplatným rozsudkom Okresného súdu v Liptovskom Mikuláši spisová značka 5C/85/2009 zo dňa 11. 09. 2009 v spojení s rozsudkom Krajského súdu Žilina sp. zn. 5Co/9/2010  zo dňa 23. 02. 2010 zaviazaný platiť mesačné výživné na svojho syna XXXXX (nar. XXXXX) po 85,-€ a od 20. 11. 2014 na základe právoplatného rozsudku Okresného súdu v Liptovskom Mikuláši č. 9T/102/2013 zo dňa 22. 10. 2014 po 50,- € mesačne vždy do 15. dňa v mesiaci do rúk jeho matky XXXXX, trvale bytom XXXXX 872/1, XXXXX,  od októbra 2011 doposiaľ,  okrem mája a júna 2012, kedy uhradil po 60,- €, augusta a septembra 2012, kedy zaplatil po 85,- €, novembra 2012, kedy zaplatil 120,- €, januára a februára 2013, kedy zaplatil po 85,- €, augusta 2013, kedy zaplatil 60,- €, septembra 2014, kedy uhradil 10,- €, novembra 2014, kedy zaslal 50,- €, februára 2015, kedy uhradil 600,-€ a marca 2015, kedy zaslal 300,-€ a okrem obdobia od marca do septembra 2014, kedy bol v ústave na výkon trestu odňatia slobody, kde vyživovaciu povinnosť nahlásil a matke dieťaťa bolo zaslaných 3,79- €, pričom treba zo zameškaného výživného odrátať sumu 890,58- €, ktoré exekútor odviedol na účet matky v auguste 2014, si túto povinnosť neplní, o prácu sa vážnejšie nezaujíma, nehľadá si trvalý zdroj príjmu a na výživnom dlhuje matke svojho syna 193,47-€, pričom uvedeného skutku sa dopustil aj napriek tomu, že bol právoplatne odsúdený rozsudkom Okresného súdu v Liptovskom Mikuláši č. k. 2T/42/2011  zo dňa 07. 09. 2011 pre prečin zanedbania povinnej výživy podľa § 207 ods. 1 Trestného zákona na trest odňatia slobody v trvaní 6 mesiacov s podmienečným odkladom na skúšobnú dobu 18 mesiacov.
	Po ukončení  vyšetrovania som na obvineného podala obžalobu na Okresný súd v Liptovskom Mikuláši. Následne som zistila, že obvinený celé dlžné výživné uhradil, teda svoju vyživovaciu povinnosť dodatočne splnil. Dňa 29.4.2015 som preto podľa § 239 ods. 1 Trestného poriadku vzala obžalobu späť.
Po vrátení spisu a  preštudovaní spisového materiálu som zistila, že obvinený XXXXX  si svoju  vyživovaciu povinnosť dodatočne splnil, keď  dňa 20.4.2015 vložil na účet matky svojho dieťaťa sumu vo výške 100,- €, a dňa 28.4.2015 ďalších 100,-€, čím celé dlžné výživné v plnej výške uhradil. Matka dieťaťa potvrdila, že dlžné výživné jej bolo uhradené, pričom uviedla, že počas obdobia, kedy obvinený  výživné neplatil, jej syn  núdzou netrpel.  
	Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
	Keďže obvinený uhradil dlžné  výživné v plnej výške a neplatenie  výživného nemalo na jeho syna trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zdeňka Klaučová
prokurátorka